Bendix Grodtschilling den yngste

Bendix Grodtschilling den yngste (født 12. august 1686 i København, død 23. mars 1737 samme sted) var en dansk maler og konkyliolog. 

Han var sønn av Bendix Grodtschilling den yngre og hans kone Anna Catharina Zanders, og etterfulgte sin far i embedet som forvalter av Kongens kunstkammer. Han kjøpte inn en større samling konkylier til kunstkammeret i 1731. Hans malerkunst er av ettertiden vurdert som mindre vellykket, men han ble godt betalt av kongen.Grodtschilling, Bendix (den ældste), Dansk biografisk LexikonBendix Grodtschilling, Kunstindeks Danmark & Weilbachs Kunstnerleksikon Han satt dog hele livet igjennom i små kår og med stor gjeld, og fikk i 1725 kong Frederik IVs tillatelse til å lodde bort noen av maleriene til et lotteri for egen inntekt. 

I 1723 ble han gift med Agnete Margrethe Fagelmann, som døde allerede i 1726. Grodtschilling var i lengre tid sykelig, og døde selv den 23. mars 1737. Han ble begravet i Trinitatis kirke (København).

 Verker i utvalg 
 Frederik IVs salving i Frederiksborg Kirke (1706, gouache, Rosenborg slott)
 Rytterportræt av Frederik IV (1706, forsvunnet)
 Frederik IV forherliges av de 7 frie kunster (1707, gouache, Rosenborg slott)
 Dronning Louises inntog (1707, forsvunnet)

 Referanser 

 Eksterne lenker 
 Bendix Grodtschilling, den yngste, Nyt  Dansk  Kunstnerlexikon

Kategori:Danske malere
Kategori:Personer fra København